钦定古今图书集成/明伦汇编/氏族典/第243卷 > 张日用
## 钦定古今图书集成/明伦汇编/氏族典/第243卷 > 张日用

按《尚友录》：“日用，静海人，知新昌县，见郡曹掾之子，郑
澥奇之，妻以女，后果魁天下。”文彦博宣抚河北，日用
谓彦博“此行须得便宜行事，请于上，许之。后彦博遂
擒王则寔，日用参勷之力也。”子次山，少俊逸，有才名，
年十六即入仕，调泰兴簿，因开河部夫整肃，工力多
先办。包拯荐诸朝，清名直节，见知于司马光，遂知泰
州，有鹳诉于庭。次山呼兵官使随去，乃其雏为人所
烹。次山为断治，鹳始退飞。